KINNITATUD

Võru Linnavalitsuse 18.01.2023 korraldusega nr 67

„Koolieelsesse lasteasutusse vastuvõtmise ja sealt väljaarvamise korra rakendamiseks vajalikud dokumendivormid“

Lisaga 4

**Lasteaiateenuse osutamise tingimused**

1. **Vanema õigused ja kohustused**
   1. Vanemal on õigus:
      1. tuua laps lasteaeda ja viia sealt ära vanemale sobival ajal lasteaia päevakava järgides;
      2. tutvuda lasteaia õppe- ja päevakavaga ning teiste lasteaia tegevust reguleerivate õigusaktidega;
      3. saada teavet lasteaia töökorralduse kohta;
      4. kuuluda valituks osutumisel hoolekogusse.

1.2. Vanem kohustub:

1.2.1. tasuma õppetasu ja toidukulu (v.a kulud, mis esinevad ajal, kui lasteaia kasutamine on takistatud asutuse poolt) jooksva kuu 20. kuupäevaks lasteaia esitatud arve alusel;

1.2.2. teavitama lasteaeda hiljemalt eelmisel lasteaiapäeval lapse puuduma jäämisest ja teatama lapse haigestumistest lasteaiale viivitamatult, sealhulgas teavitama haigestumisest nakkushaigustesse meetmete rakendamiseks nakkuste leviku vältimiseks;

1.2.3. teatama teenuse kasutamisest loobumisest (lapse lasteaiast lahkumisest) lasteaia direktorile kirjalikult vähemalt viis tööpäeva ette, v.a juhul, kui laps läheb kooli;

1.2.4. teatama vanema kontaktandmete muutumisest;

1.2.5. täitma lasteaia päevakava, kodukorda ja laste tervisekaitsenõudeid.

**2. Lasteaia õigused ja kohustused**

2.1. Lasteaial on õigus:

2.1.1. nõuda vanematelt lasteaia päevakava, kodukorra ja laste tervisekaitsenõuete täitmist;

2.1.2. teostada lapse toidukulult tagasiarvestust vastavalt lasteaia kodukorrale;

2.1.3. arvata laps lasteaia nimekirjast välja:

2.1.3.1. vanemapoolse rahastamiskohustuse täitmata jätmise korral kahe järjestikuse kuu arve tasumata jätmisel;

2.1.3.2. kui väljaspool Võru linna püsivalt elava lapse elukohajärgne kohalik omavalitsus ei osale lasteaia kulude katmises ning ei ole kahe järjestikuse kuu jooksul tasunud Võru Linnavalitsuse poolt esitatud arvet;

2.1.3.3. kui laps on ette teatamata puudunud üle ühe kuu.

2.1.4. nõuda vanemalt õppetasu ja toidukulu maksmisega viivitamisel~~,~~ viivist 0,02% viivituses olevast summast päevas kuni võla tasumiseni.

2.2. Lasteaed kohustub:

2.2.1. täitma õigusaktidega koolieelsele lasteasutusele kehtestatud nõudeid;

2.2.2. looma võimalused ja tingimused lasteaias lapse tervikliku isiksuse kujunemiseks, arvestades lapse ealisi, soolisi ja individuaalseid iseärasusi.